b'\n_START_ARTICLE_\nMormor og Bob\n_START_SECTION_\nHandling\n_START_PARAGRAPH_\nMormor og Bob forlod Afrika for 25 \xc3\xa5r siden, men Afrika forlod ikke dem. "Mormor og Bob" er en film om parret Bob og Grethe, der har rejst verden rundt og boet adskillige \xc3\xa5r i Afrika, men nu lever i den forholdsvis kedelige by Esbjerg, som de sj\xc3\xa6ldent forlader. Filmen lukker os ind i Mormor og Bobs ejendommelige univers blandt dyreskind, afrikanske tr\xc3\xa6figurer og safarihatte. Et sp\xc3\xb8jst, morsomt og r\xc3\xb8rende indblik.'